**Съобщение на Изпълнителна агенция по околна среда**

На основание чл. 122 „а“, ал. 5 от Закона за опазване на околната среда (ЗООС) е открит обществен достъп до заявлението за издаване на комплексно разрешително на **„Поддържане чистотата на морските води” АД, гр. Варна,** за експлоатация на :

1. **Инсталация за физико-химично третиране на отпадъци, включваща**“:

**- „Участък 1 - третиране на отпадъчни нефтопродукти“,** изпълняващ дейност, съгласно т. 5.1 „б“ от Приложение № 4 към ЗООС - „Инсталация за обезвреждане или оползотворяване на опасни отпадъци с капацитет над 10 т отпадъци на денонощие, включваща дейности по физико-химично третиране“;

- **„Участък 2 - третиране на неопасни отпадъци“,** изпълняващ дейност, съгласно т. 5.3.1 „б“ от Приложение № 4 към ЗООС - „Инсталация за обезвреждане на неопасни отпадъци с капацитет над 50 т за денонощие, включваща дейности по физико-химично третиране“;

2. **Инсталация за временно съхраняване на опасни отпадъци с общ капацитет над 50 тона,** изпълняваща дейност, съгласно т. 5.5 от Приложение № 4 към ЗООС - „Временно съхраняване на опасни отпадъци, които не попадат в приложното поле на т.5.4, до извършване на някоя от дейностите, изброени в т.5.1, 5.2, 5.4 и 5.6, с общ капацитет над 50 тона, с изключение на временното съхраняване на отпадъците на площадката на образуване до събирането им“.

Документацията е на разположение на интересуващите се всеки работен ден в периода **от 25.08.2016г. до 25.09.2016г.** в:

1. Сградата на Община Варна, 9000 гр. Варна, бул. „Осми приморски полк“ № 43, от 08:00 до 12:30 и от 13:30 до 17:00 часа;
2. Публичния информационен център в Изпълнителната агенция по околна среда (ИАОС), гр. София, бул. “Цар Борис ІІІ” № 136, 13 етаж от 09:00 до 12:00 и от 13:00 до 17:30 часа.

За контакти, подаване на забележки, разяснения и възражения:

Величка Влахова – и. д. нач. на отдел „ПГАПЗ”, ИАОС, тел.: 02/940-64-71;

Диана Кирчева – главен експерт в отдел „Общинска инфраструктура“, Община Варна, тел. 052/820159.